Врз основа на член 112 од Законот за Јавна набавка (Сл. Весник на РСМ. 24/2019), одговорното лице кај договорниот орган на ЈП “Стрежево“ Битола ја донесе следната:

***О Д Л У К А***

За избор на најповолна понуда

**1**. За најповолен понудувач, согласно Извештајот од спроведената поедноставена отворена постапка, како и доставениот предлог за избор на најповолна понуда од страна на Комисијата за јавни набавки, понудувачот:

**- Фортуна Груп ДОО Скопје**

се избира како најповолен за набавка на стока – Хидромеханичка опрема за тековно одржување, за потребите на ЈП “Стрежево“ Битола.

**2.** Рамковната спогодба ќе се потпише во рок од 5 дена по приемот на одлуката.

**3.** Се задолжуваат стручните служби одговорни за спроведување на јавни набавки на ЈП “Стрежево“ Битола да ја спроведат оваа Одлука.

**4.** Оваа Одлука влегува во сила од денот на донесувањето.

**ОБРАЗЛОЖЕНИЕ**

Комисијата за јавни набавки, формирана со одлука за јавна набавка во состав од:

- Илија Грујоски - претседател,

- Петар Буторац - член

- Соња Костадиновска - член

и нивните заменици

- Павле Кондински - заменик претседател

- Марина Димитровска - заменик член

- Билјана Четаловска - заменик член

по објавувањето на огласот на поедноставена отворена постапка бр.01666/2019 од 31.05.2019 година, објавен на Веб страницата на Бирото за јавни набавки за стока - Хидромеханичка опрема за тековно одржување за потребите на ЈП “Стрежево“ Битола, достави Извештај од спроведената постапка.

Комисијата ги разгледа техничките и финансиски понуди на понудувачите: ЦМЦ Гроуп ДОО Скопје, Фортуна Груп ДОО Скопје, Техноскоп ДООЕЛ Скопје и заклучи дека понудата на понудувачот Техноскоп ДООЕЛ Скопје не во согласност со наведеното во тендерската документација поради формални недостатоци, така што истата не беше предмет на понатамошна евалуација.

До понудувачите ЦМЦ ГРОУП ДОО Скопје и ФОРТУНА ГРУП ДОО Скопје беше испратена покана за учество на е –аукција.

Во Извештајот од спроведената постапка, согласно член 111 од Законот се содржи и извештајот за извршената евалуација на прифатливите понуди, извештајот од електронската аукција како и предлогот за избор на најповолна понуда според критериумот за доделување на договор за јавна набавка - економски најповолна понуда врз основа на цената, утврден во огласот за доделување на договор за јавна набавка и во тендерската документација.

Одговорното лице на ЈП “Стрежево“ Битола го прифати извештајот на Комисијата за јавни набавки во кој е содржан предлогот за избор на најповолна понуда и согласно член 112 од Законот одлучи како во диспозитивот на оваа Одлука.

**Правна поука:**

Согласно член 138 од Законот за јавни набавки секој економски оператор кој има правен интерес за добивање на договорот за јавна набавка или рамковната спогодба и кој претрпел или би можел да претрпи штета од евентуално прекршување на одредбите од овој закон, може да бара правна заштита против одлуките, дејствијата и пропуштањата за преземање дејствија од страна на договорниот орган во постапката за јавна набавка.

Согласно член 143, жалба се изјавува во рок од 5 (пет) дена од прием на одлуката за избор на најповолна понуда или за поништување, во однос на постапката на евалуација и избор на најповолна понуда, или за причините за поништување на постапката.

Согласно член 142, жалбата се доставува истовремено до Државната комисија за жалби по јавни набавки и договорниот орган преку ЕСЈН.

Подготвил: Марина Димитровска

Одобрил: Христиана Голубовиќ

ЈП “Стрежево”

Директор

Методија Граматковски